paragraph_text: Nixonovi savjetnici bojali su se da bi djelomično povlačenje američkih vojnih snaga moglo rezultirati u brzoj pobjedi snaga Sjevernog Vijetnama. To bi se moglo shvatiti kao uvjerljiv poraz SAD-a i to se jedino moglo izbjeći ako bi se sastala mirnovna konferencija, što se i dogodilo u Parizu. Nixonov pokušaj pritiska na Sjeverni Vijetnam označen je na kraju kao Madman Theory (hrv. teorija luđaka). Bob Haldeman, jedan od glavnih američkih pregovarača smatrao je Nixona psihički slabim, i fanatičnim u svojoj mržnji komunizma i da bi bio u stanju koristiti atomsko naoružanje protiv Sjevernog Vijetnama. Doktrinu je primijenio Richard Nixon u Perzijskom zaljevu s vojnom pomoći Iranu i Saudijskoj Arabiji pošto su se ove američke saveznice smatrale važnim za održavanje mira i stabilnosti u regiji. Prema Michaelu Klareu, piscu knjigu Blod and oil, Nixonova doktrina je otvorila vrata vojnom sudjelovanju savezničkih država u Perzijskom zaljevu, što će kasnije pomoći uspostavi Carterove doktrine i kasnije izravnom miješanju SAD-a u Kuvajtskom kao i u Iračkom ratu.